Ericu950/Stoicheia-meter-silver huggingface dataset:
φράζωμεν δὲ ἤδη , τοῖς ἐσωτάτω θεωρήμασιν ἐνιέντες τὸν νοῦν , ὅτι , τῆς ἀνθρώπου διανοίας ἐγκειμένης ἐπιμελῶς ἐπὶ τὰ πονηρὰ ἐκ νεότητος αὐτοῦ , ἐνδείᾳ τῶν ἄνωθεν ἀγαθῶν , ἅπαν , ὡς ἔπος εἰπεῖν , τὸ ἐπὶ γῆς ἐφθείρετο γένος , καὶ λιμὸς οἷά τις τῶν οὐρανίων ἡμᾶς κατεβόσκετο μαθημάτων , καθάπερ ἀμέλει καταθρήσαιμεν ἂν καὶ τὸν ὡς ἐν τύπῳ παραβολῆς γραφόμενον ἄσωτον , ὃς τὴν πατρῴαν οὐσίαν ἐν ἀλλοδαπῇ κατεδήδοκεν , ἐπεθύμει τε χορτασθῆναι τῶν κερατίων  ὧν ἤσθιον  οἱ χοῖροι .
ταύτῃτοι προσδεδραμήκαμεν τοῖς γεωδεστέροις , ἀφέντες τὸ ἄμεινον καὶ τὸ δεῖν ἐφίεσθαι τῶν λυσιτελεστέρων , δι ὧν ἦν εἰκὸς εὐμενείας τῆς ἄνωθεν οὐχ ἁμαρτεῖν , καὶ οἰκειότητα τὴν ὡς πρὸς Θεὸν πλουτοῦντας ὁρᾶσθαι .
διωλισθηκότες δὴ οὖν παντὸς τοῦ ἀνέχειν ἰσχύοντος εἴς γε τὸ εὖ εἶναι καὶ μετὰ Θεοῦ , ταμίαν μὲν οὐκέτι τῶν καθ ἡμᾶς ἐποιούμεθα τὸν φύσει τε καὶ ἀληθῶς ὄντα Δεσπότην .
γῆς δὲ ὥσπερ ἀγίας , τῆς φιλοθέου ζωῆς ἐκκεχωρηκότες , καὶ εἰς τὴν αἰσχίω τε καὶ ἀκαλλεστέραν , καὶ ὑπὸ τῷ διαβόλῳ κειμένην μονονουχὶ κατεῤῥυηκότες , ἐν ἴσῳ γεγόναμεν τοῖς ἐκ Χαναὰν κατοιχομένοις εἰς Αἴγυπτον , καὶ ὑπὸ χεῖρα γεγενημένοις τὴν Φαραώ τε καὶ Αἰγυπτίων , οἳ ταῖς τῶν δαιμονίων λατρείαις ἐκτόπως ἐγκείμενοι , καὶ πᾶν εἶδος φαυλότητος οὐκ ἀνεπιτήδευτον ἔχοντες , παραδείξειαν ἂν ὡς ἐν εἰκόνι λοιπὸν ἐν ἑαυτοῖς αὐτόν τε τὸν Σατανᾶν , καὶ τοὺς ὑπ αὐτῷ , οὓς καὶ θεοὺς ἐνόμιζον , ἐκκεκρουσμένους μὲν τῆς ἀρίστης φρονήσεως , ἀχλύν τε καὶ σκότον τὸν ἐξ ἀμαθείας ἠῤῥωστηκότες .
ἐπειδὴ δὲ ὑπὸ δεινῷ καὶ ἀλιτηρίῳ δεσπότῃ γεγόναμεν , φημὶ δὴ τῷ Σατανᾷ , πηλῷ καὶ πλινθείᾳ κατετρυχόμεθα , φημὶ δὴ τοῖς περὶ γῆν τε καὶ τοῖς ἐν αὐτῇ βδελυρωτάτοις σπουδάσμασιν οὐκ ἀνιδρωτὶ τελουμένοις .
Οὐ γὰρ ἀπήλλακται πόνων , κ ἂν εἰ τὸ εἰκαῖον ἔχοι τυχὸν , ὁ τοῦδε τοῦ βίου περισπασμός 0 .
ἐπιστάτας δὲ ὥσπερ τῶν ἔργων τῶν ὅτι μάλιστα φιλτάτων αὐτῷ κατεχειροτόνησε τῶν ἀδικουμένων ὁ Σατανᾶς τοὺς ἀκαθάρτους δαίμονας , ἤτοι τὰς ὑπ αὐτῷ δυνάμεις , οἳ ταῖς πολυτρόποις τῶν παθῶν πλεονεξίαις τὸν ἑκάστου τῶν ἐπὶ τῆς γῆς καταφορτίζουσι νοῦν , δεδιότες , οἶμαι , μὴ ἄρα που σχολαῖον τῆς διανοίας τὸν ὀφθαλμὸν ἀνέντες πρὸς Θεὸν , τῆς ὑπ αὐτῷ δουλείας ἐκλύσειαν τὸν αὐχένα 0 ·
φιλελευθέρα γὰρ λίαν ἡ ἀνθρώπου φύσις 0 .
ὅτι δὲ δόξα καὶ πλοῦτος τοῖς ἀκαθάρτοις δαίμοσι καὶ αὐτῷ τῷ Σατανᾷ λελόγισταί τε καὶ ἔστιν ὁ εἰκαῖος ἡμῶν περισπασμὸς , καὶ οἱ περὶ σάρκα πόνοι , καὶ σπουδὴ βλέπουσα πρὸς τὰ γεωδέστερα , παραδείξειεν ἂν αἰνιγματωδῶς τὸ πόλεις ἐγείρειν τῷ Φαραὼ τοῖς ἐξ Ἰσραὴλ , πηλῷ καὶ πλινθείᾳ τρυχομένοις ·
κατεστυγμένον τε ὅτι ποιεῖται τὸ ἄρσεν , τουτέστι , τὸ νενευκὸς εἰς ἀνδρείαν , δῆλον δὲ ὅτι τὴν ἐπ ἀρεταῖς 0 1 .
μονονουχὶ δὲ καὶ ἀποπνίγει τὸ μάχιμον τοῖς τῶν ἡδονῶν ἐγκαθιεὶς τέλμασιν , προσίεται δὲ τὸ μὴ εὐσθενὲς , καὶ ὡς ἄχρηστον ἀμαχεὶ τοῖς ἰδίοις ὑποφέρει ζυγοῖς , ἐκδείξειεν οὐκ ἀσυμφανῶς τὸ ῥίπτεσθαι μὲν δεῖν τὸ ἄρσεν ἐν ὕδασι λέγειν , ζωογονεῖσθαι δὲ τὸ θῆλυ .
τύπος γὰρ ἂν γένοιντο τῶν ἀφανεστέρων τὰ ὡς ἐν ὄψει τε καὶ ἐναργείᾳ .
Οὐκοῦν ἄνωθέν τε καὶ ἐκ πατέρων ἠῤῥωστηκότες τὴν ἁμαρτίαν , καὶ τῇ τῶν ἀγαθῶν ἐνδείᾳ πεπιεσμένοι , τάχα που καὶ ἀβουλήτως οἱ τάλανες τῷ τῆς κακίας ἐξάρχοντι Σατανᾷ κατεζεύγμεθα , καὶ τοῖς τῆς φαυλότητος ἐπιστάταις ὑπενηνέγμεθα , φημὶ δὴ τοῖς ἀκαθάρτοις δαίμοσι , καὶ ἦν ἐν λοίσθῳ τοῦ παντὸς ἤδη κακοῦ τὰ καθ ἡμᾶς , ἐκλελοιπότος οὐδενὸς τῶν εἰς ἀθλιότητα καὶ ταλαιπωρίαν , πλὴν ἠλέει Θεὸς , ἐξείλετό τε καὶ σέσωκε .
καὶ τίνα δὴ τρόπον , διὰ τῶν ἐφεξῆς καὶ παρεζευγμένων εἰσόμεθα .
παροίσομεν γὰρ εἰς εἰκόνα καὶ ὑποτύπωσιν τῆς διὰ Χριστοῦ σωτηρίας τὰ ἐπὶ τῷ θεσπεσίῳ Μωσεῖ γεγραμμένα .
ἦν δέ τις ἐκ τῆς φυλῆς Λευῒ , ὃς ἔλαβεν ἐκ τῶν θυγατέρων Λευῒ , καὶ ἔσχεν αὐτὴν , καὶ ἐν γαστρὶ ἔλαβεν , καὶ ἔτεκεν ἄρσεν .
ἰδόντες δὲ αὐτὸ ἀστεῖον , ἐσκέπασαν αὐτὸ μῆνας τρεῖς .
ἐπειδὴ δὲ οὐκ ἠδύναντο ἔτι κρύπτειν αὐτὸ , ἔλαβεν ἡ μήτηρ αὐτοῦ θίβην , καὶ κατέχρισεν αὐτὴν ἀσφάλτῳ πίσσῃ , καὶ ἐνέβαλε τὸ παιδίον εἰς αὐτὴν , καὶ ἔθηκεν αὐτὴν εἰς τὸ ἕλος περὶ τὸν ποταμόν .
καὶ κατεσκόπευεν ἡ ἀδελφὴ αὐτοῦ μακρόθεν , μαθεῖν τί τὸ ἀποβησόμενον αὐτῷ 0 .
κατέβη δὲ ἡ θυγάτηρ Φαραὼ λούσασθαι ἐπὶ τὸν ποταμὸν , καὶ αἱ ἅβραι αὐτῆς παρεπορεύοντο παρὰ τὸν ποταμόν .
καὶ ἰδοῦσα θίβην ἐν τῷ ἕλει , ἀποστείλασα τὴν ἅβραν , ἀνείλετο αὐτήν .
ἀνοίξασα δὲ , ὁρᾷ παιδίον κλαῖον ἐν τῇ θίβῃ , καὶ ἐφείσατο αὐτοῦ ἡ θυγάτηρ Φαραὼ , καὶ ἔφη ·
ἀπὸ τῶν παιδίων τῶν Ἑβραίων τοῦτο 0 .
καὶ εἶπεν ἡ ἀδελφὴ αὐτοῦ τῇ θυγατρὶ Φαραώ ·
θέλεις καλέσω σοι γυναῖκα τροφεύουσαν ἐκ τῶν Ἑβραίων , καὶ θηλάσει σοι τὸ παιδίον ;
πορεύου .
ἀπελθοῦσα δὲ ἡ νεᾶνις ἐκάλεσε τὴν μητέρα τοῦ παιδίου .
Εἶπε δὲ αὐτῇ ἡ θυγάτηρ Φαραώ ·
διατήρησόν μοι τὸ παιδίον τοῦτο , καὶ θήλασόν μοι αὐτὸ , ἐγὼ δὲ δώσω σοι τὸν μισθόν .
ἔλαβε δὲ ἡ γυνὴ τὸ παιδίον , καὶ ἐθήλασεν αὐτόν .
ἀνδρυνθέντος δὲ ἤδη τοῦ παιδίου , εἰσήγαγεν αὐτὸ πρὸς τὴν θυγατέρα Φαραὼ , καὶ ἐγενήθη αὐτῇ εἰς υἱόν .
ἐπωνόμασε δὲ τὸ ὄνομα αὐτοῦ , Μωσῆς , λέγουσα ·
ἐκ τοῦ ὕδατος ἀνειλόμην αὐτόν .
ἐπειδὴ γὰρ ὁ Θεὸς καὶ Πατὴρ ἠλέει λοιπὸν τὴν ὑπ οὐρανὸν , ἀνοσίῳ τυράννῳ καὶ ὠμοτάτῳ λῃστῇ θητεύουσαν , τοῦ ἰδίου Υἱοῦ οὐκ ἐφείσατο , κατὰ τὸ γεγραμμένον , ἀλλ ὑπὲρ ἡμῶν πάντων παρέδωκεν αὐτόν .
ἐν μορφῇ γὰρ ὑπάρχων καὶ ἰσότητι τῇ πρὸς αὐτὸν , ὁ ἐξ αὐτοῦ τε καὶ ἐν αὐτῷ κατὰ φύσιν Υἱὸς , καθεὶς ἑαυτὸν εἰς κένωσιν , γέγονε καθ  ἡμᾶς , ὥς φησιν ὁ σοφὸς εὐαγγελιστὴς Ἰωάννης , εἰς τὰ ἴδια ἦλθεν 0 .
ἀπεστάλη γὰρ , ὡς αὐτός πού φησιν , εἰς τὰ ἀπολωλότα πρόβατα οἴκου Ἰσραήλ ·
ἀλλ  οἱ ἴδιοι αὐτὸν οὐ παρέλαβον .
τοιγάρτοι καὶ λίαν ἐπῃτιᾶτο αὐτοὺς διὰ φωνῆς Ἡσαΐου λέγων ·
ἄκουε , οὐρανὲ , καὶ ἐνωτίζου , ἡ γῆ , ὅτι Κύριος ἐλάλησεν ·
Υἱοὺς ἐγέννησα καὶ ὕψωσα , αὐτοὶ δέ με ἠθέτησαν .
ἔγνω βοὺς τὸν κτησάμενον , καὶ ὄνος τὴν φάτνην τοῦ κυρίου αὐτοῦ , Ἰσραὴλ δέ με οὐκ ἔγνω , καὶ ὁ λαός με οὐ συνῆκε 0 .
προσκεκρουκότων δὴ οὖν τῶν ἐξ αἵματος Ἰσραὴλ καὶ τὸν φύσει τε καὶ ἀληθῶς Δεσπότην οὐκ ἐπεγνωκότων , εἰσκέκληνται διὰ πίστεως οἱ τῶν εἰδώλων προσκυνηταὶ , καὶ ἡ τῶν ἀθέων ἀνοσία τε καὶ βδελυρωτάτη πληθὺς ἐπέγνω τὸν Λυτρωτήν .
καὶ τοῦτο ἦν ἄρα τὸ διὰ φωνῆς προφητῶν τοῖς ἐξ Ἰσραὴλ προαναφωνούμενον ·
καθέστηκα ἐφ ὑμᾶς σκοπούς .
ἀκούσατε τῆς φωνῆς τῆς σάλπιγγος ·
Οὐκ ἀκουσόμεθα .
διὰ τοῦτο ἤκουσε τὰ ἔθνη , καὶ οἱ ποιμαίνοντες τὰ ποίμνια αὐτῶν .
ἄκουε , γῆ ·
ἰδοὺ ἐγὼ ἐπάγω ἐπὶ τὸν λαὸν τοῦτον κακὰ , τὸν καρπὸν ἀποστροφῆς αὐτῶν , ὅτι τῷ λόγῳ μου οὐ προσέσχον , καὶ τὸν νόμον μου ἀπώσαντο .
ἄθρει δὴ οὖν , ἄθρει περιφανῶς τὸ μυστήριον , καὶ ὡς ἔν γε τοῖς κατὰ Μωσέα , καθάπερ ἔφην ἀρτίως 0 .
γέγονε μὲν ὁ θεσπέσιος Μωσῆς ἐκ φυλῆς τε καὶ αἵματος τοῦ Λευΐ .
κεχρημάτικε δὲ καὶ αὐτὸς ὁ Ἐμμανουὴλ , ὅσιός τε καὶ ἄκακος , καὶ ἀρχιερεὺς ὅλος ὢν ἱερός ·
εἰ καὶ ἐκ τῆς Ἰούδα νοοῖτο φυλῆς , ἵνα καὶ ὑμνητὸς καὶ βασιλεὺς εἶναι πιστεύηται , καὶ ὅτι μὴ κατὰ σάρκα τὸ ἱερὸν αὐτῷ , καθάπερ ἀμέλει καὶ τοῖς Ἰουδαίων καθηγηταῖς , ἀλλ ὡς Θεῷ τε καὶ βασιλεῖ τῶν ὅλων ἐν ἁγιασμῷ τε καὶ δόξῃ 0 1 .
Οὐκοῦν ὁ τύπος ἐν σαρκικοῖς , ἵν  ὑπὲρ σάρκα τὸ ἀληθὲς , τουτέστι Χριστὸς , ὃς ἀρτιγενὲς νοεῖται παιδίον διά τοι τὴν τῆς θεότητος ἀκακίαν , ἤγουν ὅτι γέγονε νέα κτίσις 0 1 .
ἀποδυσάμενοι γὰρ τὴν ἐν φθορᾷ παλαίωσιν , εἰς καινότητα ζωῆς μετακεχωρήκαμεν ἐν αὐτῷ .
νέα δὲ ὥσπερ κτίσις τὸ βρέφος 0 1 .
ὅτι δὲ ἀκακίας σύμβολον τὸ ἀρτιγενές ἐστι παιδίον , ἀταλαίπωρον ἰδεῖν καὶ ἐξ αὐτῶν , εἴπερ ἕλοιτό τις , τῶν τοῦ Σωτῆρος παραδεῖξαι λόγων 0 .
γύναια μὲν γὰρ προσεπόθει ποτὲ , καὶ δὴ καὶ βρέφη προσῆγον , ἵνα ἐπιθῇ αὐτοῖς τὰς χεῖρας , καθὰ γέγραπται .
ὄχλον δὲ νομίσαντες εἶναι , ἀπεῖργον οἱ μαθηταί .
ὁ δὲ πρὸς αὐτούς 0 ·
ἄφετε τὰ παιδία , φησὶ , καὶ μὴ κωλύσητε αὐτὰ ἔρχεσθαι πρός με ·
τῶν γὰρ τοιούτων ἐστὶν ἡ βασιλεία τῶν οὐρανῶν .
ἐπειδὴ δέ ποτε καὶ διαλογισμὸς εἰσῆλθεν ἐν αὐτοῖς , τίς ἄρα μείζων ἐν τῇ βασιλείᾳ τῶν οὐρανῶν 0 ·
ἔφη γὰρ οὕτως ἡμῖν ὁ σοφὸς εὐαγγελιστής ·
ἐπιλαβόμενος , φησὶ , παιδίον , ἔστησεν αὐτὸ ἐν μέσῳ , καὶ εἶπεν ·
ἀμὴν , ἀμὴν λέγω ὑμῖν , ἐὰν μὴ στραφῆτε καὶ γένησθε ὡς τὰ παιδία ταῦτα , οὐ μὴ εἰσέλθητε εἰς τὴν βασιλείαν τῶν οὐρανῶν .
καὶ τί τὸ στραφῆναι , καὶ τοῖς παιδίοις ἡμᾶς ἐξομοιοῦσθαι φιλεῖν , διεσάφει γράφων ὁ μακάριος Παῦλος 0 ·
ἀδελφοὶ , μὴ παιδία γίνεσθε ταῖς φρεσὶν , ἀλλὰ τῇ κακίᾳ νηπιάζετε ·
ταῖς δὲ φρεσὶ τέλειοι γίνεσθε .
ἄραρεν οὖν ὅτι διὰ τὴν τῆς θεότητος ἀκακίαν ὡς ἐν νηπίῳ Χριστὸς σημαίνεται .
σεσίγηται δὲ καὶ ἐν τοῖς ἱεροῖς Γράμμασιν οἰκονομικῶς ὁ Μωσέως πατήρ .
καὶ γὰρ ἐνὸν εἰπεῖν 0 ·
ὁ δεῖνα τυχὸν ἔλαβεν ἐκ τῶν θυγατέρων Λευΐ ·
τὸ δὲ , Ἦν τις , φησὶν , ὅτι καὶ ἀπάτωρ τὸ κατὰ σάρκα Χριστὸς πλαγίως ὑποδηλῶν , πλὴν ἐν ὑποψίᾳ γέγονε πατήρ 0 ·
ἐνομίζετο γὰρ υἱὸς εἶναι Ἰωσήφ .
ἀλλ  ἦν ἀστεῖον , φησὶ , τὸ παιδίον .
καὶ γὰρ ὡραῖος κάλλει παρὰ τοὺς υἱοὺς τῶν ἀνθρώπων ὠνόμασταί τε καὶ ἔστι Χριστός .
ἐπεφώνει δὲ αὐτῷ καὶ ἑτέρωθί που πάλιν ὁ θεσπέσιος Δαβίδ ·
περίζωσαι τὴν ῥομφαίαν σου ἐπὶ τὸν μηρόν σου , δυνατὲ τῇ ὡραιότητί σου καὶ τῷ κάλλει σου .
νοητέον δὲ ὅτι τὸ κάλλος τὸ ὡς ἐν δόξῃ τε , φημὶ , καὶ φύσει τῆς ὑπὲρ πάντα θεότητος οὐκ ἂν ἐνδοιάσειέ τις 0 ·
οὐ γὰρ δή που τὰ σαρκὸς αὐχήματα περιθείη τις αὐτῷ Χριστῷ , καὶ εἰς δόξαν αὐτοῦ καταλογιεῖται , πολλοῦ γε δεῖ .
κένωσις γὰρ αὐτῷ καὶ ταπείνωσις τῆς μετὰ σαρκὸς οἰκονομίας ὅλον ἐστὶ τὸ μυστήριον .
γράφει δέ που καὶ ὁ προφήτης Ἡσαΐας περὶ αὐτοῦ ·
καὶ εἴδομεν αὐτὸν , καὶ οὐκ εἶχεν εἶδος , οὐ δὲ κάλλος , ἀλλὰ τὸ εἶδος αὐτοῦ ἄτιμον , ἐκλεῖπον παρὰ πάντας τοὺς υἱοὺς τῶν ἀνθρώπων .
καὶ οὐ δή πού φαμεν , ὅτι τῶν τῆς θεότητος αὐχημάτων ὁ τοῦ προφήτου καταγορεύει λόγος , ἐκεῖνο δὲ μᾶλλον ἀναπείθει νοεῖν , ὅτι τῇ τῆς θεότητος δόξῃ συγκρινόμενα τὰ σαρκὸς , οὐδενὸς ἄξια φανεῖται λόγου .
ἐν εἴδει γὰρ πέφηνεν ὁ Υἱὸς τῷ λίαν ἀκαλλεστάστῳ .
θεὸς γὰρ ὢν κατὰ φύσιν , γέγονε καθ ἡμᾶς .
ἀμέτρητον δὲ τὸ μεσολαβοῦν , καὶ ἀσυγκρίτοις διαφοραῖς μειονεκτεῖται Θεοῦ τὸ ἀνθρώπινον 0 .
ἄθρει δὲ ὅπως πᾶν ἄρσεν ἐπιβουλεύεσθαι προστεταχότος τοῦ Φαραὼ , κρύπτει μὲν τὸ βρέφος ἡ τεκοῦσα γυνὴ , καθιεῖσα δὲ μετὰ τοῦτο καὶ ἐγκατακλείσασα τῇ θίβῃ , ἤτοι τῇ κλειστῇ , ῥίπτει μὲν αὐτὸ ἐν τοῖς ἕλεσιν , ἀναλαμβάνει δὲ παραχρῆμα παρ αὐτοῖς εὑροῦσα τοῖς ὕδασιν ἡ τοῦ διώκοντος παῖς , καὶ ἀνοίγει μὲν τὴν θίβην , εἶτα κλαῖον εὑροῦσα τὸ βρέφος .
ὅτι τε Ἑβραῖος εἴη συνίησιν ἀκριβῶς , καὶ ἀναδίδωσι τρέφειν τῇ τεκούσῃ , πάλιν μισθὸν τῶν τροφῶν ὑποσχομένη .
τίνα δὴ νοῦν ἐφαρμόσαιμεν ἂν τοῖς τοιοῖσδε λόγοις ;
ἢ τί τὸ μυστήριον περιαθρεῖν ἀναγκαῖον 0 ;
πρὸ μὲν γὰρ τῆς τοῦ Σωτῆρος ἡμῶν ἐπιδημίας οὐκ ἦν ἐπὶ τῆς γῆς τὸ ἄρσεν ἀνεπιβούλευτον .
ἄρσεν δὲ νοοῦμεν τὸ ὡς ἐν ἀνδρείᾳ τῇ πνευματικῇ , καὶ ἧς ἂν εἶεν καρποὶ τὰ ἁνδάνοντα τῷ Θεῷ 0 .
Οὐκοῦν ἐν κινδύνῳ τὸ ἄρσεν , μονονουχὶ ταῖς κοσμικαῖς ἡδοναῖς οἷά τε βορβόροις ἢ τέλμασιν ἐγκαθιέντος τοῦ Σατανᾶ , καὶ ἐναποπνίγοντος τοὺς παραιτουμένους τὸ ἄναλκι καὶ θηλυπρεπὲς , τὸ ὡς ἐν ἤθει φημὶ καὶ τρόποις 0 .
τοιγάρτοι καὶ ἔφασκον οἱ Πνευματοφόροι κατατεθηπότες , οἶμαί που , τὴν ἀπάντων ἐκτροπὴν ἐπὶ τὸ μὴ ἔχον ὀρθῶς ·
πάντες ἐξέκλιναν , ἅμα ἠχρειώθησαν , οὐκ ἔστι ποιῶν χρηστότητα , οὐκ ἔστιν ἕως ἑνός .
ἦν γὰρ ἤδη πως καὶ ἀνεπιτήδευτον παντελῶς ἅπασιν ἀνθρώποις τὸ ἀγαθὸν , οὐκ ἀφιέντος ἀνδρίζεσθαι τοῦ τῆς ἁμαρτίας εὑρετοῦ .
ἐπειδὴ δὲ γέγονε μεθ ἡμῶν , καὶ τοῖς ἐπιβουλευομένοις ἐναρίθμιος ἦν ὁ Ἐμμανουὴλ , τὸ φύσει τε καὶ ἀληθῶς ἄῤῥεν βρέφος , τουτέστι τὸ θρύπτεσθαι μὴ εἰδός ·
οὐ γὰρ μεμαλάκισται πρὸς ἁμαρτίαν ·
διέλαθε μὲν ἐν ἀρχαῖς τὸν ἄρχοντα τοῦ αἰῶνος τούτου ·
κέκρυπται γὰρ τὸ παιδίον , τουτέστι Μωσῆς ·
ἐπειδὴ δὲ προῆλθεν εἰς ἡλικίαν , τοῖς τοῦ διαβόλου στρατηγήμασι κατατεθηγμένη πρὸς μιαιφονίαν ἡ τεκοῦσα Συναγωγή 0 ·
πέφηνε γὰρ ἐξ Ἰουδαίων ὁ κατὰ σάρκα Χριστός ·
κατέκλεισεν ἐν μνημείῳ .
τύπος δ ἂν γένοιτο καὶ τοῦδε σαφὴς διὰ χειρὸς ὥσπερ τῆς ἰδίας μητρὸς ἐν τῇ καλουμένῃ θίβῃ καθιέμενος ὁ Μωσῆς , καὶ πρός γε τούτοις ἐκτιθέμενος 0 .
ἠλλοτρίωσε γὰρ ἑαυτῆς τὸν Ἐμμανουὴλ ἡ τῶν Ἰουδαίων Συναγωγή .
ἀλλ ἥ γε τοῦ Φαραὼ θυγάτηρ , τουτ έστιν , ἡ ἐξ ἐθνῶν Ἐκκλησία , καίτοι πατέρα ποτὲ λαχοῦσα τὸν Σατανᾶν , εὑρίσκει παρ ὕδασιν , ὧν ἂν νοοῖτο τύπος τὸ ἅγιον βάπτισμα , δι οὗ καὶ ἐν ᾧ Χριστὸς εὑρίσκεται , καὶ ἀνοίγει τὴν θίβην .
ὅτι γὰρ οὐ μεμένηκεν ἐν νεκροῖς , ἀνεβίω δὲ μᾶλλον πατήσας τὸν θάνατον , ἔξω τε μνημείου γέγονε , πεπιστεύκασιν ἀληθῶς οἱ διὰ πίστεως εὑρηκότες τὸν δι ἡμᾶς εἰς θάνατον , ἵνα καὶ ὑπὲρ ἡμῶν εἰς ζωήν 0 .
Εὑρίσκει δὲ κλαῖον τὸ παιδίον .
περιτευξόμεθα δὲ καὶ ἡμεῖς τῷ Χριστῷ τὴν τῶν Ἰουδαίων ἀνοσιότητα , καὶ τὰ εἰς αὐτὸν γεγονότα διηγουμένῳ , μονονουχὶ δὲ καὶ κλαίοντι .
δυσφορητικῶς γάρ φησιν ·
Αὐτοὶ δὲ κατενόησαν , καὶ ἐπεῖδόν με ·
διεμερίσαντο τὰ ἱμάτιά μου ἑαυτοῖς , καὶ ἐπὶ τὸν ἱματισμόν μου ἔβαλον κλῆρον .
καὶ μὴν καὶ ἑτέρωθί που 0 ·
ἔδωκαν εἰς τὸ βρῶμά μου χολὴν , καὶ εἰς τὴν δίψαν μου ἐπότισάν με ὄξος .
ὅτι δὲ καὶ ἐξ Ἰουδαίων πέφηνεν ὁ Χριστὸς , ἐπέγνω τε καὶ πεπίστευκεν ἡ ἐξ ἐθνῶν Ἐκκλησία .
Εἶπε γὰρ , φησὶν , ἡ θυγάτηρ Φαραώ ·
πλὴν ὅτι κατὰ καιροὺς παρὰ τῆς ἐξ ἐθνῶν Ἐκκλησίας δέξεται Χριστὸν ἡ τῶν Ἰουδαίων Συναγωγὴ , μυσταγωγούμενοι δηλονότι τὸ ἐπ αὐτῷ μυστήριον , παραδείξειεν ἂν καὶ λίαν ἀμογητὶ ἐκ τῆς θυγατρὸς Φαραὼ παραδέξασθαι τὸ παιδίον τὴν τεκοῦσαν αὐτό .
ἐκθεμένη γὰρ ὥσπερ τὸν Ἰησοῦν ἡ τῶν Ἰουδαίων Συναγωγὴ , καὶ ἀποβαλοῦσα ταῖς ἀπειθείαις , ἐν τελευταίοις αὐτὸν καιροῖς παραδέξεται ταῖς τῆς Ἐκκλησίας μυσταγωγουμένη φωναῖς 0 .
καὶ ὅτι μὴ ἀκερδὲς , ἀλλ ἐν μεγάλαις ἐλπίσι τὸ χρῆμα αὐτὴ λοιπὸν ἀναπεπεισμένη 0 1 .
θέα γὰρ ὅπως ἡ τοῦ Φαραὼ θυγάτηρ μισθοὺς ἐπηγγέλλετο τῇ Μωσέως μητρὶ , παιδοκομεῖν ἑλομένῃ τὸ ἐξ αὐτῆς 0 .
Οὐκοῦν ἡ Μωσέως γένεσις καὶ τὰ ἐπ αὐτῷ κατασημήνειεν ἂν καὶ μάλα σαφῶς τοῖς ἀρτίφροσι τὸ Χριστοῦ μυστήριον , δι οὗ καὶ μεθ οὗ τῷ Θεῷ καὶ Πατρὶ ἡ δόξα σὺν ἁγίῳ Πνεύματι νῦν καὶ ἀεὶ καὶ εἰς τοὺς ἀπεράντους αἰῶνας 0 .
τὴν Μωσέως γένεσιν πολυπραγμονοῦντες , ὡς ἔνι τὸ Χριστοῦ μυστήριον διεδείκνυμεν τῆς τῶν νοημάτων ἰσχνότητος διαγραφούσης αὐτὸν οἰκονομικῶς ἐν ἀρτιγενεῖ νηπίῳ , διά τοι τὴν τῆς θεότητος ἀκακίαν , καὶ τὸ ἀκάκουργον παντελῶς , καὶ τὸ εἰς ἅπαν ἁπλοῦν , ἤγουν ὅτι νέα πέφηνε κτίσις .
ἀλλὰ φέρε δὴ πάλιν καὶ καθ ἕτερον τρόπον καταθρήσωμεν ἐν αὐτῷ τὸν Ἐμμανουὴλ μορφούμενον .
τέλος γὰρ νόμου καὶ προφητῶν ὁ Χριστός 0 .
ἐγένετο τοίνυν , φησὶν , ἐν ταῖς ἡμέραις ταῖς πολλαῖς ἐκείναις , μέγας γενόμενος Μωσῆς ἐξῆλθε πρὸς τοὺς ἀδελφοὺς αὐτοῦ τοὺς υἱοὺς Ἰσραήλ ·
κατανοήσας δὲ τὸν πόνον αὐτῶν , ὁρᾷ ἄνθρωπον Αἰγύπτιον τύπτοντα Ἑβραῖον τῶν ἀδελφῶν ἑαυτοῦ ·
καὶ πατάξας τὸν Αἰγύπτιον , ἔκρυψεν αὐτὸν ἐν τῇ ἄμμῳ .
ἐξελθὼν δὲ τῇ ἡμέρᾳ δευτέρᾳ , ὁρᾷ δύο ἄνδρας Ἑβραίους διαπληκτιζομένους , καὶ λέγει τῷ ἀδικοῦντι ·
διατί σὺ τύπτεις τὸν πλησίον ;
ὁ δὲ εἶπε ·
τίς σε κατέστησεν ἄρχοντα καὶ δικαστὴν ἐφ ἡμᾶς ;
ἢ ἀνελεῖν με σὺ θέλεις , ὃν τρόπον ἀνεῖλες χθὲς τὸν Αἰγύπτιον ;
ἐφοβήθη δὲ Μωσῆς , καὶ εἶπεν ·
Εἰ οὕτως ἐμφανὲς γέγονε τὸ ῥῆμα τοῦτο 0 ;
ἤκουσε δὲ Φαραὼ τὸ ῥῆμα τοῦτο , καὶ ἐζήτει ἀνελεῖν τὸν Μωσῆν .
ἐλθὼν δὲ ἐν τῇ γῇ Μαδιὰμ , ἐκάθισεν ἐπὶ τοῦ φρέατος .
τῷ δὲ ἱερεῖ Μαδιὰμ ἦσαν ἑπτὰ θυγατέρες ποιμαίνουσαι τὰ πρόβατα τοῦ πατρὸς αὐτῶν Ἰοθόρ .
παραγενόμεναι δὲ ἤντλουν , ἕως ἔπλησαν τὰς δεξαμενὰς , ποτίσαι τὰ πρόβατα τοῦ πατρὸς αὐτῶν Ἰοθόρ .
παραγενόμενοι δὲ οἱ ποιμένες ἐξέβαλον αὐτάς ·
ἀναστὰς δὲ Μωσῆς ἐῤῥύσατο αὐτὰς , καὶ ἤντλησεν αὐταῖς , καὶ ἐπότισε τὰ πρόβατα αὐτῶν .
παρεγένοντο δὲ πρὸς Ῥαγουὴλ τὸν πατέρα αὐτῶν .
ἄνθρωπος Αἰγύπτιος ἐῤῥύσατο ἡμᾶς ἐκ τῶν ποιμένων , καὶ ἤντλησεν ἡμῖν , καὶ ἐπότισε τὰ πρόβατα ἡμῶν .
καὶ ποῦ ἔστι ;
καὶ ἵνα τί οὕτως καταλελοίπατε τὸν ἄνθρωπον ;
καλέσατε οὖν αὐτὸν ὅπως φάγῃ ἄρτον .
κατῳκίσθη δὲ Μωσῆς παρὰ τῷ ἀνθρώπῳ , καὶ ἐξέδοτο Σεπφωρὰν τὴν θυγατέρα αὐτοῦ Μωσῇ γυναῖκα .
ἐν γαστρὶ δὲ συλλαβοῦσα ἡ γυνὴ ἔτεκεν υἱὸν , καὶ ἐπωνόμασε Μωσῆς τὸ ὄνομα αὐτοῦ Γηρσὰμ , λέγων , ὅτι Πάροικός εἰμι ἐν γῇ ἀλλοτρίᾳ .
ὧδε μὲν οὖν τὰ Μωσέως 0 .
θεωρίας δὲ τῆς ἐσωτάτω συνθήσει πάλιν ἡμῖν ὁ λόγος , ἀπονέμοντες τῇ ἱστορίᾳ ὅτι μάλιστα τὸ πρέπον αὐτῇ ·
τὸ δὲ ὅσον ἂν φαίνοιτο ταῖς πνευματικαῖς ἀφηγήσεσιν ὑπηρετεῖν εὖ μάλα δυνάμενον , τοῦτο περιτρέπων εἰς οἰκονομίαν τὴν ἐπὶ Χριστῷ .
διεπύθου δὲ ὅτι μέγας γενόμενος Μωσῆς , ἐξῆλθε πρὸς τοὺς ἀδελφοὺς αὐτοῦ .
καὶ γάρ ἐστιν ἀληθὴς ὁ θεσπέσιος γράφων Παῦλος ·
ὅτε δὲ ἦλθε τὸ πλήρωμα τοῦ χρόνου , ἐξαπέστειλεν ὁ Θεὸς τὸν Υἱὸν αὐτοῦ γενόμενον ἐκ γυναικὸς , γενόμενον ὑπὸ νόμον .
τίς δὴ οὖν ἄρα νοοῖτ  ἂν εἰκότως τῆς ἐνθάδε δηλουμένης ἀποστολῆς ὁ τρόπος , ἢ τί τὸ ἐκβεβηκέναι φήσομεν , κατιδεῖν ἀναγκαῖον .
ἢ γὰρ οὐχὶ τὸν ἐκ Θεοῦ Πατρὸς Λόγον ἐν τοῖς καθ ἡμᾶς γεγονότα , τουτ έστιν ἄνθρωπον , μονονουχὶ καὶ ἐκβεβηκέναι δώσομεν , ἔξω τε γενέσθαι τῆς θεοπρεποῦς ἐροῦμεν εὐκλείας , εἴπερ ἐστὶν ἀληθὲς , ὅτι πλούσιος ὢν ἐπτώχευσε , καὶ καθῆκεν ἑαυτὸν εἰς κένωσιν .
καὶ γοῦν ἐκπεπερασμένης ἤδη τῆς οἰκονομίας , ὅτε καὶ ἀναφοιτᾷν ἔμελλε πρὸς τὸν Πατέρα συνεδρεύσων αὐτῷ , καὶ τῶν ὑπερτάτων ἐπιβησόμενος θώκων ·
πάτερ , φησὶ , δόξασόν με τῇ δόξῃ ᾗ εἶχον πρὸ τοῦ τὸν κόσμον εἶναι παρὰ σοί .
ὁ δὲ οὐρανοῦ καὶ γῆς Κύριος ὡς Θεὸς ἀνημμένος οὐσιωδῶς τῶν ὅλων τὸ κράτος , οὐκ ἂν ἐξοίχοιτό πως τῶν καθ ἑαυτὸν ἐν τῇ δούλου μορφῇ γεγονώς 0 ·
ὁ δὲ ἐν ᾧ ζῶμεν , καὶ κινούμεθα , καὶ ἐσμὲν , εἰ μεθ  ἡμῶν ὁρῷτο γυμνὸς καὶ ἐν μνήμασιν , εἰ καὶ ἀνεβίω πάλιν ὡς ζωὴ , οὐκ αὐτῷ δόξειεν ἔξω γενέσθαι βραχὺ τῶν ὅτι μάλιστα πρεπόντων αὐτῷ 0 .
Εἶτα πῶς ἐνδοιάσειέ τις ;
ἐκβέβηκε τοίνυν πρὸς τοὺς ἀδελφοὺς αὐτοῦ , τουτέστι , τοὺς υἱοὺς Ἰσραήλ .
Αὐτῶν γὰρ αἱ ἐπαγγελίαι , αὐτῶν οἱ πατέρες , πρὸς οὓς τὰ ἐπηγγελμένα 0 1 .
τοιγάρτοι ἔφασκεν ·
ἀλλὰ δεινὴν καὶ δύσοιστον ἀληθῶς ὑπομένοντας τὴν πλεονεξίαν  ἐπεπήδα γὰρ ὥσπερ συντρίβων ὁ Σατανᾶς  , ἐλευθεροῦν ἐσκέπτετο , καὶ πόνου παντὸς ἀποφαίνειν ἀπηλλαγμένους .
ἀπεκτονὼς δὲ τρόπον τινὰ τὸν ἀδικεῖν ᾑρημένον , κατέκρυψεν εἰς γῆν , τουτ έστιν , ἐν τοῖς ὑποχθονίοις ἐτίθει μέρεσι , κατακλείων εἰς ᾅδην .
τοῦτό τοί φημι τὸ ἐν ψάμμῳ κρύπτειν τεθνεῶτα τὸν Αἰγύπτιον .
ὅτι δὲ τὰ τῶν δαιμονίων θεομισῆ καὶ ἀκάθαρτα στίφη τῇ τοῦ Σωτῆρος ἡμῶν ἀῤῥήτῳ δυνάμει συνηλαύνετο εἰς τὸν ᾅδην , κατεδικάζετο δὲ τὴν ἄβυσσον οἰκεῖν , ἀναμάθοι τις ἂν καὶ μάλα ῥᾳδίως ἐκ τῶν εὐαγγελικῶν ἀναγνωσμάτων .
παρεκάλουν γὰρ αὐτὸν , φησὶν , οἱ δαίμονες , ἵνα μὴ ἐπιτάξῃ αὐτοῖς εἰς τὴν ἄβυσσον ἀπελθεῖν .
ὡς γὰρ πληθύος ἤδη πολλῆς προαπεσταλμένης , οἱ περιλειφθέντες ἔτι προσιόντες παρεκάλουν ἀνεῖσθαι τέως αὐτοῖς τὸ τοῖς ἑτέροις συγκατακρίνεσθαι .
ὅτι δὲ κατῃκίζοντο τῆς εἰς ἡμᾶς ὠμότητος εἰσπραττόμενοι δίκας , καταθεῷτό τις ἂν , εἰ βούλοιτο , καὶ ἀμογητὶ , ἀνακεκραγότων ἀκούων ·
ἔα , τί ἡμῖν καὶ σοὶ , Ἰησοῦ Ναζαρηνέ 0 ;
ἦλθες ὧδε πρὸ καιροῦ βασανίσαι ἡμᾶς ;
Οὐκοῦν ἐπειδήπερ ἐτεθέατο Χριστὸς ἀφορήτως ἐγκείμενον τοῖς ἐπὶ γῆς τὸν Αἰγύπτιον , κατέκρυψεν αὐτὸν εἰς τὸν ᾅδην .
τοῦτό τοι πάλιν ὡς ἐν σκιαῖς καὶ τύποις ἀποτετέλεκεν Ἰησοῦς , ὁ διαβιβάσας τὸν Ἰορδάνην τοὺς υἱοὺς Ἰσραὴλ , καὶ στρατηγήσας μετὰ Μωσέα 0 .
κατέδησε γὰρ ἐν σπηλαίῳ τοὺς πέντε τῶν Ἀμοῤῥαίων βασιλεῖς , πλαγίως ἡμῖν τοῦ τύπου προαναφαίνοντος , ὅτι μετὰ τὴν ἐν νόμῳ πολιτείαν ἀναδειχθεὶς ἐφ ἡμᾶς ὁ Ἐμμανουὴλ βασιλεὺς , τοὺς τῶν δαιμονίων ἐξάρχοντας , καθάπερ ἐν βαθεῖ κατασφραγιεῖ σπηλαίῳ τοῖς ὑποχθονίοις μυχοῖς .
ἀνῃρημένου δὴ οὖν τοῦ ἐγκειμένου καὶ θλίβοντος , τῇ ἡμέρᾳ τῇ δευτέρᾳ , φησὶ , δύο διαπληκτιζομένων Ἑβραίων , βραβευτὴς εἰς μέσον εἴη Μωσῆς , καὶ διαλλακτὴς εἰς εἰρήνην τοῖς ἀφιλαλλήλως διεστηκόσιν .
Εἰς ἔχθραν ἐνεφαίνετο , λέγων τῷ καταβιάζεσθαι τὸν ἀδελφὸν ἐθέλοντι ·
ἵνα τί σὺ τύπτεις τὸν πλησίον ;
ἢ ἀνελεῖν με σὺ θέλεις ὃν τρόπον ἀνεῖλες τὸν Αἰγύπτιον χθές ;
προκατακλείσας γὰρ ὥσπερ εἰς ᾄδην τὸν Σατανᾶν ὁ Ἐμμανουὴλ , δικαιοσύνης ἐφαίνετο βραβευτὴς τοῖς ἐξ Ἰσραὴλ , καὶ φιλαλληλίας διδάσκαλος , ἀγάπης μὲν τῆς εἰς ἀδελφοὺς μεταποιεῖσθαι κελεύων , εἰρήνης δὲ καὶ ὁμοψυχίας οὐδὲν ἡγεῖσθαι τὸ ἄμεινον 0 .
Οἱ δὲ , τὴν εἰσήγησιν ἐπαινέσαι δέον , καὶ θαυμάσαι τὸν διαλλακτὴν , τῆς εἰρήνης τὸν χορηγὸν , καὶ τῆς ἀγάπης τὸν πρύτανιν , τῶν ἀρίστων αὐτοῖς μαθημάτων τὸν ἡγούμενον , δεδυσσεβήκασιν οὐ μετρίως .
Οὐ γὰρ ἐποιοῦντο καθηγητήν .
ἀλλὰ καίτοι διὰ τῆς τοῦ Ψάλλοντος φωνῆς λέγοντι σαφῶς 0 ·
ἐγὼ δὲ κατεστάθην βασιλεὺς ὑπ αὐτοῦ ἐπὶ Σιὼν ὄρος τὸ ἅγιον αὐτοῦ , ἁπάσης ἀναισχυντίας ἰόντες ἐπέκεινα , σκληρῶς τε καὶ ἀφιλοθέως ἀντεφέροντο λέγοντες , ποτὲ μὲν , ὅτι Τίς ἔδωκέ σοι τὴν ἐξουσίαν ταύτην ;
ποτὲ δὲ πάλιν 0 1 2 ·
Οἴδαμεν ὅτι Μωσεῖ λελάληκεν ὁ Θεὸς , τοῦτον δὲ οὐκ οἴδαμεν πόθεν ἐστί ·
καὶ τὰ δι ὧν ἐσώζοντο καταγράφοντες εἰς κατάῤῥησιν , καὶ τῆς ἐπικουρίας τὸν τρόπον ἀσυνετώτατα διασύροντες .
ἐνεκαλεῖτο μὲν γὰρ ὁ θεσπέσιος Μωσῆς ὡς ἀνελὼν τὸν Αἰγύπτιον , καίτοι θλίβοντα καὶ ἐγκείμενον , καὶ ἀφορήτοις πλεονεξίαις τὰς τῶν Ἑβραίων ἀγέλας καταφορτίζοντα .
καταχωννύων δὲ ὥσπερ εἰς ἄβυσσον ὁ Χριστὸς τὰ πονηρὰ δαιμόνια , καὶ τῆς καθ ἡμῶν τυραννίδος καὶ οὐχ ἑκόντα μεθιστὰς διὰ τὸ τῶν ἐχόντων ἐκπέμπειν αὐτά 0 1 ·
καίτοι δέον ἐπὶ τούτῳ θαυμάζεσθαι , τοὺς τῶν εἰωθότων φιλοψογεῖν οὐ διέδρα λόγους 0 .
τετολμήκασι γὰρ εἰπεῖν ἔγκλημα ποιούμενοι τὴν τερατουργίαν ·
Οὗτος οὐκ ἐκβάλλει τὰ δαιμόνια , εἰ μὴ ἐν Βεελζεβοὺλ ἄρχοντι τῶν δαιμονίων 0 .
ἐπιτήρει δὲ ὅτι περιβλεψάμενος ὁ Μωσῆς ὧδε καὶ ὧδε , καὶ τεθεαμένος οὐδένα , τεθνεῶτα τὸν Αἰγύπτιον κατέκρυψεν ἐν ψάμμῳ .
Εἶτα παρελθὼν , συμβουλεύει τὰ εἰς εἰρήνην τοῖς ἐξ αἵματος ἀδελφοῖς .
πολεμεῖ γὰρ Κύριος ἐπὶ Ἀμαλὴκ , πλὴν ἐν χειρὶ κρυφαίᾳ , καθὰ γέγραπται , καὶ οὐδενὸς ὁρῶντος τῶν ἐπὶ γῆς ᾠκονομεῖτο διὰ Χριστοῦ τὰ τῶν πραγμάτων ἀποῤῥητότερα .
πῶς γὰρ ἢ πότε κατεδικάζοντο τῶν δαιμονίων τὰ στίφη , καὶ τὴν ἄβυσσον οἰκεῖν προσετάττοντο , τίς ἂν εἰδείη τῶν ἐπὶ γῆς ;
συνελάσας δὴ οὗν εἰς ἄδου τὸν Σατανᾶν , καὶ προαπαλλάξας τοὺς ἐπὶ γῆς τῆς ἐκείνου πλεονεξίας , ἐκάλει λοιπὸν εἰς εἴδησιν ἀρετῆς .
τοῦτο καὶ αὐτὸς ὁ Χριστὸς οὐκ ἀσυμφανῶς πού φησιν ·
ἢ πῶς δύναταί τις εἰσελθεῖν εἰς τὴν οἰκίαν τοῦ ἰσχυροῦ , καὶ τὰ σκεύη αὐτοῦ διαρπάσαι , ἐὰν μὴ πρῶτον δήσῃ τὸν ἰσχυρὸν , καὶ τότε τὴν οἰκίαν αὐτοῦ διαρπάσῃ ;
προκαταδήσας γὰρ ὥσπερ τὸν ἰσχυρὸν , τουτέστι τὸν Σατανᾶν , μεθίστησι διὰ πίστεως εἰς ἑαυτὸν τὰ σκεύη αὐτοῦ , τουτέστι τοὺς ὑπ αὐτῷ πράττοντάς ποτε καὶ ἐν ἀχρείοις σκεύεσι λελογισμένους 0 .
ἀλλ ἐφ  οἷς ἦν εἰκὸς καταθαυμάζεσθαι πρέπειν , ἐπὶ τούτοις αὐτοῖς κατεσκωμμένος ἀνοσίως μεταπεφοίτηκεν ἀναγκαίως τὴν Ἰουδαίαν ἀφεὶς , ἐν ᾗ καὶ γεγέννηται κατά γε τὴν σάρκα ·
καίτοι κατὰ ἀλήθειαν Ἰουδαῖος οὐκ ὢν ὡς ὁ Λόγος , ἀλλ ἄνωθεν καὶ ἐξ οὐρανοῦ , καὶ παρὰ Πατρὸς , καθάπερ ἀμέλει καὶ ὁ θεσπέσιος Μωσῆς , ἐτίκτετο μὲν ἐν Αἰγύπτῳ , καὶ ἧν Ἑβραῖος ἐξ Ἑβραίων , ῥίζαν ἔχων εὐγενῆ καὶ ἁγίαν τοῦ πατρός 0 1 .
ἀλλὰ τῶν ἐξ αἵματος ὀνειδιζόντων αὐτῷ , καὶ ἐν ἐσχάταις ἐχόντων διαβολαῖς τὰ ὑπέρ γε σφῶν αὐτῶν πραττόμενα , μετετέθη λοιπὸν εἰς τὴν Μαδιὰμ , καὶ εἰς τὴν τῶν ἑτερογενῶν μεθωρμίζετο χώραν .
Εἶτα προσιζήσας τῷ φρέατι , ταῖς Ἰοθὸρ ἐπήμυνε θυγατράσιν .
Αἱ μὲν γὰρ οὖσαι τὸν ἀριθμὸν ἑπτὰ καὶ τὰς τοῦ ἰδίου πατρὸς ἀγέλας διαποιμαίνουσαι , προσεκόμιζον ταῖς ληναῖς δεδιψηκότα τὰ θρέμματα .
ἀρυσαμένας δὲ ἤδη καὶ σὺν ἱδρῶτι πολλῷ , πεπλεονεκτήκασι τῶν αἰπόλων τινές .
ὑπερήθλησε δὲ Μωσῆς , καὶ χερσὶν ἰδίαις ἀνιμώμενος , ἐπότισε τὰ πρόβατα αὐτῶν , καθὰ γέγραπται .
ἐν τάξει δὴ οὖν τοῦ κόσμου τὸν Ἰοθὸρ παραδεξόμεθα , ὃς ἦν ἱερεὺς τῶν Μαδιηναίων , οὐ Θεῷ τῷ φύσει καὶ ἀληθῶς ποιούμενος τὴν λατρείαν , ἀλλὰ τοῖς κτίσμασι παρὰ τὸν κτίσαντα καὶ ποιητὴν , ἢ τοῖς ἐκ λίθων πεποιημένοις , καὶ τοῖς τεκτόνων φιλοτεχνήμασι .
πεπλάνητο δὲ καὶ ὁ κόσμος , δαιμονίοις καὶ οὐ Θεῷ προσκυνῶν .
ἑρμηνεύεται δὲ καὶ Ἰοθὸρ περισσότης , ἢ περιττός .
τοιοῦτος δὲ καὶ ὁ κόσμος , περιττότης ὢν ὅλος 0 ·
διά τοι τὸ δρᾷν τοὺς τὰ αὐτοῦ φρονεῖν ἑλομένους τῶν ἀναγκαίων οὐδὲν , εἰκαίοις δὲ ὥσπερ καταμεθύειν περισπασμοῖς , καὶ διαῤῥιπτεῖσθαι τρόπον τινὰ πρὸς ἀχρείους ἡδονάς 0 1 .
Εἴη ἂν οὐκ ἀμφίλογον , ὅτι τοῖς ἐθέλουσι βιοῦν ὀρθῶς περιττὰ τὰ σαρκὸς , καὶ τὸ φρονεῖν τὰ ἐν κόσμῳ , τῆς τοῦ χρησίμου καὶ ἀναγκαίου διημάρτηκε θήρας , εἴπερ ἐστὶν ἀληθὲς , ὅτι Τὸ φρόνημα τῆς σαρκὸς ἔχθρα εἰς Θεόν 0 ·
καὶ ὁ φρονῶν τὰ τοῦ κόσμου , ἐχθρὸς τοῦ Θεοῦ καθίσταται .
περιττότης οὗν ἀληθῶς τὸ φρονεῖν ἑλέσθαι τὰ ἐν κόσμῳ , καὶ αὐτὸς δὲ ὁ κόσμος 0 1 .
ἔφη γάρ που ὁ Χριστός ·
τί ὠφεληθήσεται ἄνθρωπος ἐὰν τὸν κόσμον ὅλον κερδήσῃ , τὴν δὲ ψυχὴν αὐτοῦ ζημιωθῇ ·
μετακεχώρηκε τοίνυν ἐκ τῆς Αἰγυπτίων εἰς Μαδιὰμ ὁ Μωσῆς , ἐν ἴσῳ δὲ τρόπῳ καὶ ὁ Χριστὸς ἐκ τῆς Ἰουδαίας εἰς τὴν Γαλιλαίαν 0 .
ἄθρει δὲ ὅτι μία μὲν ἡ Λευῒ θυγάτηρ ἡ τὸν ἱερὸν τεκοῦσα Μωσέα 0 .
πλείους δὲ μὴν καὶ ἑπτὰ τὸν ἀριθμὸν αἱ Ἰοθὸρ τοῦ Μαδιηναίου 0 .
μία μὲν γὰρ καὶ ἡ τῶν Ἰουδαίων πληθὺς , ἐξ ἧς καὶ γεγέννηται κατὰ σάρκα Χριστὸς , ὡς ἐν τύπῳ τῷ κατὰ Μωσέα 0 1 .
πολλαὶ δὲ λίαν αἱ οἱονεὶ τοῦ κόσμου θυγατέρες , εἴτουν ἀγέλαι τυχὸν ἐν αὐτῷ κατοικούντων ἐθνῶν 0 .
ἀφεὶς οὖν ἄρα Χριστὸς τὴν ὅθεν ἐξέφυ κατὰ τὴν σάρκα Συναγωγὴν , ἐπὶ τὰς πολλὰς τῶν ἐθνῶν ἀπονένευκεν ἀγέλας ·
ἃς πονηροὶ ποιμένες κατεβιάζοντο , τουτ έστιν , οἱ κοσμοκράτορες τοῦ κόσμου τούτου .
διέσωσε δὴ αὐτός .
ἀλλὰ φέρε λέγωμεν τῆς πλεονεξίας τὸν τρόπον τὸν τῆς ἀρωγῆς προσεπάγοντες .
ἔθος τῇ θείᾳ Γραφῇ λάκκῳ παρεικάζειν τὴν ἔμφυτον ἐν ἡμῖν περὶ Θεοῦ γνῶσιν , καὶ καθ  ἣν ἕκαστα τῶν πρακτέων ποδηγούμεθα 0 .
ἀναβρύει γὰρ ὥσπερ ἐν ἡμῖν καθάπερ ἀπὸ πηγῆς τοῦ νοῦ καὶ ἡ παντὸς εἴδησις ἀγαθοῦ , καὶ τῆς περὶ Θεοῦ δόξης ἡ ὡς ἐν ἐσόπτρῳ τε καὶ αἰνίγματι γνῶσις 0 1 .
καὶ γοῦν τοὺς τῆς εἰς Θεὸν ἀγάπης ὀλιγωρήσαντας , μετακεκλιμένους δὲ ἀνοσίως ἐπὶ τὸ χρῆναι τοῖς δαίμοσιν ἀνάπτειν τὸ σέβας , κατῃτιᾶτο λέγων διὰ φωνῆς Ἱερεμίου ·
ἐξέστη ἐπὶ τούτῳ ὁ οὐρανὸς , καὶ ἔφριξεν ἐπὶ πλεῖον ἡ γῆ σφόδρα , λέγει Κύριος , ὅτι δύο πονηρὰ ἐποίησεν ὁ λαός μου ·